OpenLLM-France/wikimedia huggingface dataset:
# 10.000 km

10.000 km és una pel·lícula catalana romàntica estrenada el 10 de març del 2014. Es tracta de l'opera prima del director Carlos Marqués-Marcet i és protagonitzada per Natalia Tena i David Verdaguer.

## Argument

Tracta de la vida d'una jove parella de Barcelona que es veuen obligats a viure separats durant un any quan a ella li ofereixen un projecte professional a Los Angeles.

## Repartiment

* David Verdaguer: Sergi
* Natalia Tena: Alexandra

## Premis i nominacions

* Va ser preseleccionada per representar Espanya als Premis Oscar 2015.

### Premis

* 2015: Gaudí a la millor pel·lícula en llengua no catalana
* 2015: Gaudí al millor director per Carlos Marques-Marcet
* 2015: Gaudí al millor actor per David Verdaguer
* 2015: Gaudí a la millor actriu per Natalia Tena
* 2015: Gaudí al millor guió per Carlos Marques-Marcet
* 2015: Goya al millor director novell per Carlos Marques-Marcet
* 2014: Premi American Independents Audience Award al AFI Film festival.

### Nominacions

* 2015: Gaudí a la millor direcció de producció per Mayca Sanz
* 2015: Gaudí al millor muntatge per Juliana Montañés i Carlos Marques-Marcet
* 2015: Gaudí al millor vestuari per Vinyet Escobar
* 2015: Goya al millor actor revelació per David Verdaguer
* 2015: Goya a la millor actriu revelació per Natalia Tena
* 2015: Feroz a la millor pel·lícula dramàtica

## Banda sonora

* Nothing matters when we're dancing - escrita per Stephin Merritt i interpretada per The Magnetic Fields.
* El dolor de la bellesa - música i lletra de Roger Mas i interpretada per Roger Mas i la Cobla Sant Jordi.
* Contra eso lucho - música i lletra de Pablo y Diego Arias i interpretada per Negritos.
* Quédate aquí - música i lletra de Jorge Andrés Herrera i interpretada per Hermanos Herrera.

## Referències

* ↑ «SXSW: 2014 Jury and Special Award winners announced». [Consulta: 18 gener 2015].
* ↑ «SXSW: ‘Neighbors,’ ‘Joe,’ Wes Anderson Q&A Round Out Features Lineup; New Episodic TV Section Unveiled». [Consulta: 30 gener 2014].
* ↑ «10.000 km (2014) Awards». Imbd. [Consulta: 10 gener 2016].
* ↑ «AFI FEST Announces Jury and Audience Award Winners». [Consulta: 13 novembre 2014].

## Enllaços externs

* 10.000 km a Catalan Films Database
# Els escenaris de la memòria

Els escenaris de la memòria és un llibre de memòries del crític literari i editor Josep Maria Castellet, publicat l'any 1988. L’obra es planteja com una conversa oberta amb figures emblemàtiques de la cultura contemporània, revelant l’impacte que aquestes van tenir en l’autor i la seva trajectòria creativa, especialment durant la dècada dels seixanta.
Els escenaris de la memòria va obtenir el el IX premi Joanot Martorell (1988), el Crítica Serra d'Or (1989), el Lletra d'Or (1989) i el Nacional de Literatura (1989). Ha estat traduït al castellà. L'any 2013, Ventura Pons estrenà la pel·lícula Un berenar a Ginebra, basada en un capítol d'Els escenaris de la memòria i en entrevistes i declaracions de Mercè Rodoreda.

## Referències

* 1 2 3 «Els escenaris de la memòria». Diccionari de la Literatura Catalana. [Consulta: 15 abril 2020].
* ↑ «S'acaba el rodatge d' "Un berenar a Ginebra"». TV3, 19-09-2012. [Consulta: 15 abril 2020].
# Serra del Colomer (les Avellanes i Santa Linya)

La Serra del Colomer és una serra situada al municipi de les Avellanes i Santa Linya a la comarca de la Noguera, amb una elevació màxima de 695 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Turac becgroc

El turac becgroc (Tauraco macrorhynchus) és una espècie d'ocell de la família dels musofàgids (Musophagidae) que habita boscos d'Àfrica central i Occidental, des de Guinea fins a Ghana i des de Nigèria fins a l'oest de la República Democràtica del Congo, incloent les illes del golf de Guinea.

## Referències

* ↑ Comissió dels Noms dels Ocells en Català. Diccionari dels ocells del món: Ocells no passeriformes. Fundació Barcelona Zoo; Institut Català d'Ornitologia; TERMCAT, Centre de Terminologia
# Cahora Bassa

Cahora Bassa és una resclosa i embassament al districte de Tete, al riu Zambeze, a uns 120 km de la ciutat de Tete i actualment propietat de l'estat de Moçambic. És el quart embassament d'Àfrica després d'Assuan, Volta i Kariba, amb 2.739 km² (fins a 250 de llarg per 38 km d'ampla). La seva profunditat mitjana és de 26 metres. És el màxim productor d'electricitat de Moçambic amb una capacitat de 2.000 megawats, que subministren al país i a Sud-àfrica i Zimbàbue. Va agafar el nom (Cahora) de la llengua nhúngue, i vol dir "acaba la feina".
La construcció es va iniciar el 1969 i el llac es va començar a omplir el desembre de 1974. L'administració correspon a la Hidroeléctrica de Cahora Bassa, una empresa en què l'estat moçambiquès va agafar el 18% el 1975 mentre l'estat portugués va conservar el 82%. La construcció fou difícil primer per la guerra d'alliberament (1964-1974), i després de 1980, ja en funcionament, per la guerra civil de Moçambic (1977-1992). El 31 d'octubre del 2006 Portugal va vendre o cedir la seva participació en l'estat de Moçambic.
# Roca Roja (Vilanova de Meià)

La Roca Roja és una muntanya de 932 metres que es troba al municipi de Vilanova de Meià, a la comarca catalana de la Noguera.

## Referències

* ↑ GEC
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Calau de casc negre

El calau de casc negre (Ceratogymna atrata) és una espècie d'ocell de la família dels buceròtids (Bucerotidae) que habita la selva humida africa, des de Sierra Leone i Libèria, cp a l'est, a través del sud de Nigèria, sud de Camerun, illes del golf de Guinea, Guinea Equatorial, el Gabon, República del Congo, sud de la República Centreafricana, República Democràtica del Congo, sud de Sudan del Sud i oest d'Uganda, i cap al sud fins al nord-oest d'Angola.

## Referències

* ↑ «Calau de casc negre». Cercaterm. TERMCAT, Centre de Terminologia. Rev. 17/03/2013 (català)
# Cai Samana

Cai Samana (Samana Cay) és una illa petita (45 km²) de les Bahames actualment deshabitada. Alguns investigadors creuen que va ser ell lloc on realment Cristòfor Colom va desembarcar el dia 12 d'octubre de 1492.
Els nadius de l'illa on va desembarcar Cristòfor Colom, en aquella data, l'anomenaven Guanahani. El Cai Samana va ser proposat com l'autèntica illa Guanahani per Gustavus Fox el 1882, però la teoria dominant durant la major part del segle XX donava a l'illa Watling (actualment i oficialment Illa San Salvador) com el lloc on va ocórrer l'esdeveniment històric. Tanmateix el 1986 Joseph Judge de la revista de la National Geographic va fer nous càlculs basats en els registres de Cristòfor Colom i va declarar el Cai Samana com la ubicació correcta. Cal dir que aquesta identificació de Judge resta controvertida.
Samana tenia població permanent durant la primera meitat del segle XX i en queden runes, però actualment no està habitada, encara que els resident de l'illa veïna de Acklins la visiten ocasionalment per recollir escorça de la planta anomenada cascarilla (Croton eluteria) que serveix per a fer el licor italià Campari.

## Enllaços externs

* Paleogeographic evaluation furthering the Samana Cay landfall theory
# Jean-Claude Larrieu

Jean-Claude Larrieu (Montastruc, 20 de setembre de 1943) és un director de fotografia francès.
Durant la seva carrera professional ha col·laborat en nombroses ocasions amb la cineasta Isabel Coixet.

## Filmografia

* Le Crime d'amour (1982) - Guy Gilles
* Un amour à Paris (1988) - Merzak Allouache
* Bille en tête (1989) - Carlo Cotti
* J'aurais jamais dû croiser son regard (1989) - Jean-Marc Longval
* Mauvaise fille (1991) - Régis Franc
* Petits arrangements avec les morts (1994) - Pascale Ferran
* Le Garçu (1995) - Maurice Pialat
* Restons groupés (1998) - Jean-Paul Salomé
* Le Bleu des villes (1999) - Stéphane Brizé
* My Life Without Me (2003) - Isabel Coixet
* Le Ventre de Juliette (2003) - Martin Provost
* Viva Laldjérie (2003) - Nadir Moknèche
* Habana Blues (2005) - Benito Zambrano
* Paris, je t'aime - segment Bastille (2006) - Isabel Coixet
* La vida secreta de les paraules (2006) - Isabel Coixet
* Comme les autres (2008) - Vincent Garenq
* Elegy (2008) - Isabel Coixet
* Joueuse (2009) - Caroline Bottaro
* Mapa dels sons de Tòquio (2009) - Isabel Coixet
* Les Femmes du 6e étage (2011) - Philippe Le Guay
* Molière en bicicleta (2013) - Philippe Le Guay
* Another Me (2013) - Isabel Coixet
* Floride (2015) - Philippe Le Guay
* Ningú no vol la nit (2015) - Isabel Coixet
* Julieta (2016) - Pedro Almodóvar
* The Bookshop (2017) - Isabel Coixet

## Premis
### Medalles del Cercle d'Escriptors Cinematogràfics

| Any | Categoria | Pel·lícula | Resultat |
| 2004 | Millor fotografia | My Life Without Me | Nominat |
| 2006 | Millor fotografia | La vida secreta de les paraules | Guanyador |
| 2017 | Millor fotografia | La llibreria | Guanyador |

### Premis Goya

| Any | Categoria | Pel·lícula | Resultat |
| 2015 | Millor fotografia | Ningú no vol la nit | Nominat |
| 2017 | Millor fotografia | La llibreria | Nominat |

## Referències

* ↑ «Jean-Claude Larrieu Biography (1943-)». bfi.org.uk. [Consulta: 26 desembre 2016].
* ↑ «Premiados en la 73 gala de las medallas CEC. Pasen y vean.». Círculo de Escritores Cinematográficos. [Consulta: 28 abril 2018].
# Serrat del Sitial

La Serrat del Sitial és una serra situada entre els municipis de Camarasa i de Cubells a la comarca de la Noguera, amb una elevació màxima de 487 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Ruleta (geometria)

Ruleta, en matemàtica, és una corba plana que descriu la trajectòria d'un punt, vinculat a una corba generatriu C$_1$, que roda sobre una altra corba directriu C₂, tangencialment, sense lliscament. Tant C$_1$ com C₂ són corbes planes.
Si la corba generatriu C$_1$ (la que roda) és una circumferència, es denomina ruleta cicloidal.

## Família de ruletes cicloidals

* Cicloide: La circumferència C$_1$ roda sobre una recta (C₂)
** Cicloide normal: El punt mòbil es troba sobre la circumferència que roda.
** Trocoide: El punt mòbil es troba sobre un radi (o la seva prolongació) de la circumferència que roda.
*** Trocoide allargada: El punt generador és interior a la circumferència que roda.
*** Trocoide escurçada: El punt generador és exterior a la circumferència que roda.
* Epicicloide: La circumferència C$_1$ roda sobre l'exterior d'una altra circumferència (C₂)
** Epicicloide normal: El punt mòbil es troba sobre la circumferència que roda.
** Epitrocoide: El punt mòbil es troba sobre un radi (o la seva prolongació) de la circumferència que roda.
*** Epitrocoide allargada: El punt generador és interior a la circumferència que roda.
*** Epitrocoide escurçada: El punt generador és exterior a la circumferència que roda.
* Hipocicloide: La circumferència C$_1$ roda sobre l'interior d'una altra circumferència (C₂)
** Hipocicloide normal: El punt mòbil es troba sobre la circumferència que roda.
** Hipotrocoide: El punt mòbil es troba sobre un radi (o la seva prolongació) de la circumferència que roda.
*** Hipotrocoide allargada: El punt generador és interior a la circumferència que roda.
*** Hipotrocoide escurçada: El punt generador és exterior a la circumferència que roda.

## Enllaços externs

* Roulette, en Mathworld (anglès)
* Corbes Tècniques
# Edwin Ávila Vanegas

Edwin Alcibiades Ávila Vanegas (Cali, 21 de novembre de 1989) és un ciclista colombià, professional des del 2013.
Del seu palmarès destaquen els resultats en el ciclisme en pista. S'ha proclamat dos cops campió del món en puntuació.
El 2016 va aconseguir el Campionat nacional en ruta.
El 12 de juliol de 2021 va ser suspès durant tres anys per sonar positiu en un control antidopatge.

## Palmarès en pista

* 2008
** 1r als Campionats Panamericans en Persecució per equips
* 2010
** Medalla d'or als Jocs Sud-americans en Persecució per equips
** Medalla d'or als Jocs Centreamericans i del Carib en Persecució per equips
** 1r als Campionats Panamericans en Persecució per equips
* 2011
** Campió del món de puntuació
** Medalla d'or als Jocs Panamericans en Persecució per equips
** 1r als Campionats Panamericans en Persecució per equips
** 1r als Campionats Panamericans en Puntuació
* 2014
** Campió del món de puntuació
** Medalla d'or als Jocs Sud-americans en Persecució per equips
* 2016
** Medalla d'or als Campionats de Colòmbia en cursa a l'americana
* 2017
** Medalla d'or als Campionats de Colòmbia en cursa a l'americana
* 2018
** Medalla d'or als Jocs Centreamericans i del Carib en òmnium

### Resultats a la Copa del Món en pista

* 2009-2010
** 1r a Cali, en Persecució per equips
* 2012-2013
** 1r a Cali, en Persecució per equips

## Palmarès en ruta

* 2016
** Campió de Colòmbia en ruta
* 2017
** Vencedor de 2 etapes al Tour de Taiwan
** Vencedor d'una etapa al Tour de l'Azerbaidjan
** Vencedor d'una etapa al Sibiu Cycling Tour
* 2018
** Vencedor d'una etapa al Tour de Taiwan
* 2019
** 1r al Volta Internacional Cova da Beira i vencedor d'una etapa
** Vencedor d'una etapa al Tour de Rwanda

### Resultats al Giro d'Itàlia

* 2013. 164è de la classificació general
* 2014. Fora de temps (9a etapa)

## Referències

* ↑ «Edwin Alcibiades ÁVILA VANEGAS» (en castellà). Museo del Ciclismo. [Consulta: 22 desembre 2024].
* ↑ «Dopaje: Tres años de sanción para Edwin Ávila (Burgos-BH)» (en castellà). ciclo21, 26-02-2022. [Consulta: 22 desembre 2024].

## Enllaços externs

* Fitxa a sitiodeciclismo.net
* Fitxa a cyclebase.nl
# Serra del Rei (les Avellanes i Santa Linya)

La Serra del Rei és una serra situada al municipi de les Avellanes i Santa Linya a la comarca de la Noguera, amb una elevació màxima de 678 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Tractat de París de 1900

El Tractat de París, publicat en la Gaseta espanyola el 30 de març de 1901 amb el títol de Conveni entre Espanya i França per a la delimitació de les possessions de tots dos països en la costa del Sahara i en la del Golf de Guinea, va ser signat el 27 de juny de 1900 entre el Regne d'Espanya (sota el govern de la regent Reina Maria Cristina d'Habsburg-Lorena) i la Tercera República Francesa (presidida per Émile Loubet), actuant com a representants dels respectius governs Fernando León y Castillo, ambaixador espanyol a França i Théophile Delcassé, Diputat i Ministre de Negocis Estrangers francès.

## Termes del tractat

El conveni establia fronteres reconegudes per ambdues parts entre els territoris administrats per ambdues nacions a l'àrea del golf de Guinea i a la zona de Cap Juby, Saguia el Hamra i Riu d'Or.
En funció dels termes del tractat, es van definir i van establir els límits precisos a les fronteres entre el territori francès i espanyol entorn de Riu Muni, en el que posteriorment seria la Guinea Espanyola. A més, reservava un dret preferent a França per ocupar els territoris espanyols si Espanya decidís abandonar les seves possessions a Riu Muni.
Segons el text del tractat o conveni, els territoris intercanviats amb la delimitació establerta en el text es transferirien d'administració el 27 de març de 1901, o abans si fos possible.

## Referències

* 1 2 3 Vilar, Juan Bautista «El convenio franco-español de 1900 en los orígenes de la República de Guinea Ecuatorial». Anales de la Universidad de Murcia. Filosofía y Letras, 1971, pàg. 62-65. ISSN: 0463-9863.
* ↑ «The Cambridge History of Africa, Volume 7~ From 1905 to 1940 (0521225051, 1986)», 20-02-2014. Arxivat de l'original el 2014-02-20. [Consulta: 11 octubre 2021].

## Vegeu també

* Llista de tractats

## Enllaços externs

* Cameroon-Chad Boundary Arxivat 2003-03-29 a Wayback Machine.
# Calcoteca

La Calcoteca pertany al conjunt d'edificis de l'Acròpoli d'Atenes, construït el 380- 370 aC, al costat del mur oriental del santuari d'Àrtemis Braurònia.
La Calcoteca s'unia amb el Partenó recorrent un petit tram de camí mitjançant uns graons. Tenia un petit pòrtic afegit posteriorment a començament del segle iv aC.
Era un lloc destinat a la custòdia de bronzes i a les ofrenes a la deessa Atena.

## Enllaços externs

* Kronoskaf, Project Athinai: Chalkotheke (anglès).
* Acròpolis d'Atenes: Patrimoni de la Humanitat
1 Partenó - 2 Antic temple d'Atena - 3 Erectèon - 4 Estàtua d'Atena Pròmacos - 5 Propileu - 6 Temple de Nice Àptera - 7 Eleusínion - 8 Santuari d'Àrtemis Braurònia - 9 Calcoteca - 10 Pandrosèon - 11 Casa de les Arrèfores - 12 Altar d'Atena - 13 Santuari de Zeus Polieu - 14 Santuari de Pandíon - 15 Odèon d'Herodes Àtic - 16 Estoa d'Èumenes - 17 Santuari d'Asclepi - 18 Teatre de Dionís - 19 Odèon de Pèricles - 20 Tèmenos de Dionís :
# Dia Mundial dels Animals

El Dia Mundial dels Animals se celebra cada any el 4 d'octubre. Va néixer a Florència, Itàlia el 1931 en un congrés mundial d'organitzacions mundials de protecció animal. Aquest dia se celebra la vida animal en totes les seves formes i s'organitzen esdeveniments a tot el món.
La idea del Dia Mundial dels Animals va ser impulsada per Heinrich Zimmermann, escriptor i editor alemany de la revista Mensch und Hund (Home i gos). Zimmermann va organitzar el primer Dia Mundial de l'Animal el 24 de març de 1925 a Berlín. Inicialment només es va celebrar a Alemanya, Àustria, Suïssa i Txecoslovàquia, tot i que l'escriptor va treballar incansablement en la promoció d'aquest dia. Al maig de 1931, les organitzacions mundials de protecció animal reunides en un congrés a Florència, van recolzar per unanimitat la proposta de Heinrich Zimmermann de fer el 4 d'octubre el dia universal dels animals.
Sovint s'adverteix erròniament que el Dia Mundial dels Animals va ser adoptat en una reunió d'ecologistes el 1931 i que el dia pretén ressaltar la difícil situació de les espècies en perill d'extinció. Potser aquest error es deu al fet que Sant Francesc d'Assis es també patró dels animals i del medi ambient. El Dia Mundial dels Animals, però, és ara més que la celebració d'un sant cristià i avui és observat per amants dels animals de totes les creences i nacionalitats: benediccions d'animals són realitzades en esglésies, sinagogues, en parcs o camps, refugis d'animals organitzen esdeveniments per recaptar fons, grups de vida salvatge organitzen exposicions d'informació, escoles hi fan treballs relacionats i la ciutadania també participa en accions en favor dels animals.
A Argentina se celebra el 29 d'abril com homenatge a la defunció (en 1926) del doctor Ignacio Lucas Albarracín. Albarracín va ser, juntament amb Domingo Faustino Sarmiento, un dels fundadors de la Societat Argentina Protectora d'Animals i el propulsor de la Llei Nacional de Protecció d'Animals (N° 2786.).

## Vegeu també

* Drets dels animals
* Regne animal
* fauna
* fauna de Catalunya
* Espècies en perill d'extinció

## Referències

* ↑ Dia Mundial dels Animals Veg Climate Alliance
* 1 2 «The origin of World Animal Day» (en anglès). World Animal Day. Arxivat de l'original el 2018-09-29. [Consulta: 4 octubre 2017].
* ↑ World Animal Day The Boston Globe (en anglés)
* ↑ World Animal Day Marked 2008-10-05. SINA English (en anglés)
* ↑ Día del animal Día del Animal Arxivat 2011-04-29 a Wayback Machine. educared (en espanyol)
* ↑ 29 de abril - Dia del animal foyel.com (en espanyol)

## Enllaços externs

* World Animal Day (anglès)
# Serra de la Caseta (Àger)

La Serra de la Caseta és una serra situada al municipi d'Àger a la comarca de la Noguera, amb una elevació màxima de 1.016 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Troponina C

La troponina C és una proteïna que forma part del complex de tres proteïnes anomenat troponina. Conté quatre dominis estructurals de proteïnes anomenades mans EF, encara que diferents isoformes poden tenir menys de quatre subdominis funcionals d'unió de calci. És un component de filaments prims, juntament amb l'actina i la tropomiosina. Conté un lòbul N i un lòbul C. El lòbul C té un propòsit estructural i s'uneix al domini N de la troponina I (TnI). El lòbul C pot unir Ca $^{2+}$ o Mg $^{2+}$ . El lòbul N, que s'uneix només al Ca $^{2+}$, és el lòbul regulador i s'uneix al domini C de la troponina I després de la unió al calci.

## Subtipus de teixits

* Troponina lenta C, TNNC1 (3p21.1 Online Mendelian Inheritance in Man (OMIM): 191040 )
* Troponina C ràpida, TNNC2 (20q12-q13.11, Online Mendelian Inheritance in Man (OMIM): 191039 )

## Mutacions

Es poden produir mutacions puntuals a la troponina C induint alteracions a la unió de Ca $^{2+}$ i Mg $^{2+}$ i a l'estructura de proteïnes, donant lloc a anomalies en la contracció muscular. En el múscul cardíac, estan relacionats amb la miocardiopatia dilatada (DCM) i la miocardiopatia hipertròfica (HCM).
Aquestes mutacions puntuals conegudes són:
* A8V
* D145E
* A31S
* C84Y
* E134D
* Y5H
* I148V

## Referències

* ↑ Journal of Muscle Research and Cell Motility, 35, 2, 4-2014, pàg. 161–78. DOI: 10.1007/s10974-014-9382-0. PMID: 24744096.
* ↑ «Cardiac troponin structure-function and the influence of hypertrophic cardiomyopathy associated mutations on modulation of contractility». Archives of Biochemistry and Biophysics, vol. 601, 7-2016, pàg. 11–21. DOI: 10.1016/j.abb.2016.02.004. PMC: 4899195. PMID: 26851561.
* ↑ «A functional and structural study of troponin C mutations related to hypertrophic cardiomyopathy». The Journal of Biological Chemistry, vol. 284, 28, 7-2009, pàg. 19090–100. DOI: 10.1074/jbc.M109.007021. PMC: 2707221. PMID: 19439414.
# Mandaru

Mandaru (accadi: 𒎙𒁕𒊒, Man-da-ru) va ser un antic rei d'Assíria. Apareix a la Llista dels reis com el sisè entre els «disset reis que vivien en tendes» dins de les Cròniques Mesopotàmiques. Mandaru va succeir a Harharu i va ser succeït per Imsu. Del seu regnat no se'n sap res.

## Referències

* ↑ «The Assyrian king list». Livius.org. [Consulta: 27 octubre 2021].
* ↑ Meissner, Bruno. Reallexikon der Assyriologie vol 6. Berlin: W. de Gruyter, 1990, p. 103. ISBN 3110100517.

## Bibliografia

* Glassner, Jean-Jacques (2004). Mesopotamian Chronicles Society of Biblical Literature. pàg. 137. ISBN 1589830903.
# Serra del Remer

La Serra del Remer és una serra situada al municipi d'Os de Balaguer a la comarca de la Noguera, amb una elevació màxima de 794 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Tinhosa Pequena

Tinhosa Pequena és una illa del golf de Guinea. L'illot està situat a uns 20 kilòmetres al sud-est de l'illa de Príncipe, una de les illes que formen la república de São Tomé i Príncipe. Es troba al sud de l'illot de Tinhosa Grande L'illa és deshabitada (2008 est.). L'illot conté pastures seques i sortints de roca de fins a 40 m d'alt.

## Referències

* Grande Atlas Mundial, Selecções do Reader´s Digest, 1ª Edc. setembro, 2006, Pág. 223. ISBN 972-609-471-2
* Grande Dicionário Enciclopédico Ediclube Vol. XVI, Pág. 5574 e 5575. 1996. ISBN 972-719-056-1

## Enllaços externs

* Mapa de l'Arxipèlag de São Tomé i Príncipe. Arxivat 2011-01-25 a Wayback Machine.
* São Tomé i Príncipe.
* Worldatlas São Tomé i Príncipe.
* Pàgina del Govern de la República Democràtica de São Tomé i Príncipe. Arxivat 2007-07-21 a Wayback Machine.
* Convite ao Paraíso Africano - São Tomé i Príncipe.
# Calendari dels Brillants

El Calendari dels Brillants és un almanac editat a Benissa (Marina Alta) per Joan Josep Cardona Ivars, que és calendari i santoral, que conté informació sobre les tradicions culturals i festives del País Valencià i altres aspectes quotidians. Així, en cada mes de l'any inclou informació sobre els sants de cada dia, els astres, i altres aspectes relacionats amb el camp i el seu calendari de tasques.